祝文君

祝文君係香港無綫電視藝員，做過主持、演員同埋司儀，亦曾經拍過電影，比較有名嘅電影角色有《食神》入面嘅女記者。

生平 
祝文君喺香港出世，有兩兄一姊一妹一弟，阿爸係做海員。香島中學中五畢業後，喺寶生銀行打咗五年工，做過出納員同埋總行人事部會計員。1989年參加第3期無綫電視藝員訓練班，1990年畢業後加入無綫電視，主要做節目主持，亦拍過唔少電視劇做閒角，1998至1999年曾經短暫移民加拿大。

佢亦有份參與藝進同學會嘅工作，係藝進會永遠榮譽會長。

2019年，祝文君正式改用新藝名「王晴」。

患病同離世 
祝文君喺2020年嗰時已經有肺癌。2021年11月佢喺朋友生日宴做司儀嗰時，俾人發覺佢身形瘦咗，佢話自己減肥。祝文君喺2022年2月28號晚過身，終年55歲。

佢患病嘅事好多圈中人都唔知，所以唔少人知道佢嘅死訊都感到愕然，亦有唔少人表示婉惜。

演出 
下面只記錄祝文君演出過嘅劇集作品，如果有漏，請幫手補返。

電視劇

電視劇

電視電影 
 1991年：橫財三千萬 飾 Kitty
 1991年：律政皇庭
 1991年：熱浪迷情
 1991年：血染黎明
 1991年：危情共舞
 1992年：魅影迷情

電影 
 1996年：食神 飾 記者
 1997年：愛你愛到殺死你 飾 主持
 2009年：72家租客 飾 街坊
 2016年：爆菊 飾 母親
 2017年：香港風雲系列之教父
 2017年：誰動了我的校花

舞台劇 
 1992年：《皮草店的春光》
 2003年：《大話「私」情》
 2010年：《才子亂點俏佳人》 飾 張小玉

電視節目 
 主持

演出

嘉賓
 1997年：超級無敵獎門人之再戰江湖
 1998年：電視大贏家
 2003年：智在必得
 2010年：超級遊戲獎門人
 2010年：今日VIP

電視節目 
 嘉賓主持
 2021年：香江暖流

碎料

政治立場 
佢係親中派嘅支持者，曾經主動參加聯署支持北京未經諮詢或香港人同意嘅《港版國安法》，又經常分享親中派嘅文宣，同埋大鬧美國醜陋。

前無綫電視女藝員
癌死者
香島中學舊生
文君